**Daugavpils VALSTSpilsētas PAŠVALDĪBAS IESTĀDES**

**“SOCIĀLAIS DIENESTS”**

**Vadības ziņojums**

**par 2024.gadu**

Daugavpils valstspilsētas pašvaldības iestāde “Sociālais dienests” (turpmāk – Dienests) ir Daugavpils valstspilsētas pašvaldīvas budžeta iestāde, kura nodrošina sociālo pakalpojumu un sociālās palīdzības administrēšanu Daugavpils valstspilsētas administratīvajā teritorijā, īstenojot Daugavpils valstspilsētas pašvaldības domes noteikto sociālo pakalpojumu, sociālās palīdzības politiku, kā arī nodrošinot šim mērķim piešķirto pašvaldības budžeta līdzekļu administrēšanu.

Sociālo pakalpojumu nodaļa nodrošina sociālo pakalpojumu sniegšanu Dienesta struktūrvienībās.

Sociālās palīdzības nodaļa sniedz materiālu atbalstu trūcīgām, maznodrošinātām mājsaimniecībām un citām mērķa grupām.

  315 77 799

(kopējais Dienesta darbinieku skaits,

 no tiem 91 sociālā darba speciālisti) (pašvaldības iedzīvotāji)

**Sociālā darba speciālisti**

**IESAISTĪŠANĀS PROJEKTOS**

1. Atbilstoši Sociālo pakalpojumu un sociālās palīdzības likuma prasībām, kā arī ievērojot nodarbināto velmes profesionālo zināšanu, prasmju un kompetenču attīstībai, 2024.gadā dažādos kursos, semināros un apmācību programmās **112 Dienesta nodarbinātais** uzlaboja profesionalitāti.
2. Eiropas Savienības kohēzijas politikas programmas 2021. – 2027. gadam Eiropas Sociālā fonda Plus 4.3.5.4/1/24/I/001 projekta “Profesionāla un mūsdienīga sociālā darba attīstība” ietvaros 2024.gadā Dienesta **50 speciālisti** piedalījās grupās supervīzijas sesijās.

**JURIDISKAIS SEKTORS**

**SOCIĀLIE PAKALPOJUMI**

1. **Sociālā darba sektors**

Salīdzinājumā ar iepriekšējiem gadiem palielinājās bezdarbnieku skaits ar kuriem ir veikts sociālais darbs, palielinājās arī Ukrainas civiliedzīvotāju skaits pēc primārā atbalsta saņemšanas, ar kuriem ir veikts sociālais darbs, pārējās klientu mērķa grupās, klientu skaits ir aptuveni nemainīgs.

2024.gada ievērojami palielinājās specializēta autotransporta un sociālā taksometra pakalpojumu pieprasīšana, kas liecina par personu ar invaliditāti socializēšanos.

2025. gadā Sektora sociālie darbinieki ar ģimenēm ar bērniem sniedza pakalpojumus **1099** ģimenēm. Šajās ģimenēs nebija nodrošinātas bērna pamatvajadzības, galvenokārt vecāku sociālo prasmju trūkuma dēļ, tiek veikts sociālais darbs, piešķirti pakalpojumi.

1. **Asistentu un pavadoņu sektors**

Ik gadu ievērojamā asistenta pakalpojuma saņēmēju skaita palielinājums (2024.gadā par 240), kas saistīts ar personu ar invaliditāti skaita pieaugumu, kuriem VDEĀVK ir izsniedzis atzinumus par asistenta pakalpojuma nepieciešamību. Pakalpojums ir ļoti pieprasīts.

2024.gadā asistentu un pavadoņu pakalpojums tika piešķirts 1753 personām, tai skaitā 142 bērniem ar invaliditāti.

1. **Aprūpes mājās birojs**

Aprūpes mājas pakalpojums sniedzams ***gan pilngadīgām personām*** (pensijas vecuma personām, personām ar invaliditāti, vai citām personām, kurām vecuma vai citu iemeslu dēļ ir grūtības veikt ikdienas mājas darbus pamatvajadzību apmierināšanai vai veikt personisko higiēnu), ***gan bērniem*** līdz 18 gadiem, ja VDEĀVK iesniegusi bērnam ar invaliditāti atzinumu par īpašas kopšanas nepieciešamību, kā arī pēc bērna pilngadības sasniegšanas līdz 24 gadiem, ja pēc pilngadības tiek noteikta invaliditāte, izņemot gadījumu, ja bērns atrodas ilgstošas sociālās aprūpes institūcijā, stacionārā ārstniecības iestādē vai ieslodzījuma vietā.

Aprūpes mājās klientu skaits palielinājās par 47 klientiem, kas var būt saistīts ar sabiedrības novecošanos, kā arī vientuļu personu īpatsvara palielināšanu.

 Valsts līdzfinansē 50% no izdevumiem par aprūpes mājās pakalpojuma sniegšanu bērniem.

1. **Dienas aprūpes centrs personām ar garīga rakstura traucējumiem un specializētās darbnīcas**
2. **Dienas centrs “Saskarsme”**
3. **Patversme**

Klientu skaits Patversmē 2024.gadā ir samazinājies, kas ir pozitīvs rādītājs, jo daudzi uzsāk saņemt citu pakalpojumu (grupu dzīvokļa pakalpojums, ilgstošas sociālās aprūpes un sociālās rehabilitācijas pakalpojums), vai uzsāk patstāvīgo dzīvi saņemot pašvaldības dzīvokli vai pārceļas uz citu dzīvesvietu u.c..

1. **Nakts patversme**

Nakts patversmē kopējais klientu skaits par 2024.gadu samazinājās. Klientu skaits īpaši palielinās tieši ar gaisa temperatūras pazemināšanos - ziemas periodā.

1. **Sociālā māja**

Klientu skaita samazinājums saistīts ar to, ka ģimenēm/personām tika piešķirts pašvaldības dzīvoklis. Dienests apsaimnieko sociālo māju un tajā esošos sociālos dzīvokļus, organizē sociālo pakalpojumu un sociālās palīdzības sniegšanu to iedzīvotājiem.

1. **Sociālie dzīvokļi ( Šaurā ielā 26 4.-5. stāvos)**

No 2022.gada augusta mēneša Šaurā ielā 26 4. un 5. stāvos Daugavpils valstspilsētas iedzīvotājiem tiek piešķirti dzīvokļi saskaņā ar likumu Par palīdzību dzīvokļa jautājumu risināšanā un 2022.gada 28.aprīļa Daugavpils valstspilsētas domes saistošajiem noteikumiem Nr.15 “Par Daugavpils valstspilsētas pašvaldības palīdzību dzīvokļa jautājumu risināšanā”.

Dzīvokļi tiek piešķirti šādām klientu mērķa grupām: pensijas vecuma personām, personām ar invaliditāti, ģimenēm ar bērniem.

2024.gadā tiek izīrēti 15 dzīvokļi.

1. **Krīzes centrs**

Krīzes centrs 2024.gadā turpināja sniegt krīzes centra pakalpojumu gan ar izmitināšanu, gan bez izmitināšanas.

Krīzes situācijās var uzņemt klientus ātri, bez rindas- 29 istabās, jebkurā diennakts laikā gan ēkas pirmajā (11 istabas), gan ēkas otrajā (18 istabas) stāvos.

Krīzes centrā klientiem ir pieejamas 2 atpūtas telpas, 2 smilšu terapijas istabas, bibliotēka, vingrošanas telpa, 3 virtuves, relaksācijas un nodarbību telpas, dušas telpas un veļas mazgātavas.

2024. gadā Krīzes centra pakalpojumu ir saņēmuši arī Ukraiņu civiliedzīvotāju ģimenes.

1. **Grupu dzīvokļi (Šaurā ielā 26, Daugavpilī)**

Grupu dzīvokļi personām ar garīga rakstura traucējumiem turpināja sniegt grupu dzīvokļu pakalpojumu ēkas 3.stāvā. Grupu dzīvokļu pakalpojums, pēc ēkas Šaurā ielā 26 renovācijas, tika pārcelts uz ēkas 3.stāvu.

Grupu dzīvokļos (Šaurā ielā 26) grupu dzīvokļu pakalpojumu saņēma:

* 2 klienti – valsts finansējums;
* 15 klienti-pašvaldības finansējums;
* 1 – citas pašvaldības finansējums.
1. **Grupu dzīvokļi (18.Novembra ielā 354V, Daugavpilī)**

Grupu dzīvokļu pakalpojums ir pieprasīts, jo klientiem ir iespēja pastāvīgi dzīvot un plānot savu ikdienu, pašiem plānot ikdienas ēdienkarti, iegādāties produktus, plānot savu budžetu. Ir iespēja brīvi apmeklēt pasākumus pilsētā, kontaktēties ar apkārtējiem cilvēkiem, doties savās ikdienas gaitās, apmeklēt dienas centru, strādāt algotu darbu, veidot kontaktus ar apkārtējiem. Klienti praktiski pielieto teorētiskās zināšanas ikdienas sadzīves organizēšanā.

Klienti:

* apmeklē Dienas aprūpes centru personām ar garīgā rakstura traucējumiem – 6;
* motivācijas programmas ietvaros dienas laikā darbojas Grupu dzīvokļos, saskaņā ar individuālo sociālās rehabilitācijas plānu – 12.
1. **Sociālās aprūpes centrs (18.Novembra ielā 354A, Daugavpilī)**

Pamatojoties uz Daugavpils valstspilsētas pašvaldības domes 27.aprīļa lēmumu Nr.217 “Par Daugavpils valstspilsētas pašvaldības iestādes “Daugavpils pensionāru sociālās apkalpošanas teritoriālais centrs” reorganizāciju” Dienestam ar 2023.gada 1.jūliju tika pievienot Daugavpils pensionāru sociālās apkalpošanas teritoriālais centrs (pašlaik Sociālās aprūpes centrs), (turpmāk – Centrs).

Centrā pakalpojums ir ļoti pieprasīts, pakalpojumu var saņemt 240 klienti.

**SOCIĀLĀ PALĪDZĪBA**

Galvenās izmaiņas normatīvajos aktos:

* Grozījumi Ministru kabineta 21.06.2022. noteikumos Nr.381 “Eiropas Sociālā fonda Plus programmas materiālās nenodrošinātības mazināšanai 2021.–2027. gadam īstenošanas noteikumi" stājās spēkā 01.01.2024.;
* Grozījumi Sociālo pakalpojumu un sociālās palīdzības likumā stājās spēkā 01.06.2024.; 04.12.2024.
* Grozījumi Daugavpils valstspilsētas pašvaldības domes 27.07.2023. saistošie noteikumi Nr.10 “Sociālās garantijas bārenim un bez vecāku gādības palikušajam bērnam” stājās spēkā 18.06.2024.
* Grozījumi Daugavpils valstspilsētas pašvaldības domes saistošie noteikumi Nr.26 “Papildu sociālās palīdzības un brīvprātīgo iniciatīvu pabalsti”, stājās spēkā 08.03.2024.
* Grozījumi Ukrainas civiliedzīvotāju atbalsta likumā stājās spēkā 06.06.2024. un 11.12.2024.
* Grozījumi Imigrācijas likumā stājās spēkā 18.07.2024.

Sociālās palīdzības nodaļā **2024. gada nogalē bija, kopā 4437 mājsaimniecībām jeb 5981 personām piešķirts trūcīgas vai maznodrošinātas mājsaimniecības statuss**. Aktuālie dati par 2024. gadā paveikto Sociālās palīdzības nodaļā:

|  |  |
| --- | --- |
| **Veiktās sociālā darba aktivitātes** | **Skaits** |
| Iesniegumi par sociālās palīdzības sniegšanu, kopā | 41331 |
| Trūcīgas mājsaimniecības statusi | 6520 |
| Maznodrošinātas mājsaimniecības statusi  | 7968 |
| Mājokļa pabalstam | 100070 |
| Pieņemti lēmumi, kopā | 40197 |
| Iesniegumu skaits, kuriem tika sagatavots atteikums | 378 |
| Sastādītas vienošanās par līdzdarbību | 6866 |
| Apsekota klientu dzīvesvieta | 2707 |
| Sniegti atzinumi par klientiem | 139 |

2024.gadā tiek turpināta 2022.gadā aizsāktā darba prakse par palīdzības sniegšanu Ukrainas civiliedzīvotājiem, apkopojums par iesniegtajiem iesniegumiem 2024. gadā:

|  |  |
| --- | --- |
| Iesnieguma mērķis | Iesniegumu skaits |
| (GMI)\_materiālais atbalsts Ukrainas iedzīvotājiem | 679 |
| (Mājokļa pabalsts)\_materiālais atbalsts Ukrainas iedzīvotājiem | 401 |
| (Ārkārtas aizbildnība)\_materiālais atbalsts Ukrainas iedzīvotājiem | 172 |
| (Krīzes pabalsts)\_materiālais atbalsts Ukrainas iedzīvotājiem | 162 |
| (Citi pabalsti)\_materiālais atbalsts Ukrainas iedzīvotājiem | 449 |
| Kopā:  | 1863 |

Salīdzinot ar 2024.gada budžetu, pamata un papildus pabalsta veidiem (GMI, mājokļa pabalsts, pabalsts krīzes situācijā) šogad piešķirti papildu 542 905 *euro* (kopā 4 197 000 *euro*).

Brīvas iniciatīvas pabalstiem plānots izlietot 1 380 860 *euro*, ka arī684 130 *euro* ir ieplānoti sociālajām garantijām bāreņiem un bez vecāku gādības palikušajiem bērniem.

**BUDŽETS**

Dienesta budžeta kopējā izpilde 2024.gadā sastādīja **18 816 150 euro**, kas ir par 7,15% vairāk, nekā 2023.gadā. Sociālās palīdzības nodrošināšanai trūcīgām un maznodrošinātām mājsaimniecībām tika izmaksāti **6 353 899 euro** un **12 462 221 euro** tika izlietoti Sociālā dienesta un tās struktūrvienību uzturēšanai, t.sk. sociālo pakalpojumu sniegšanai.

|  |  |  |  |
| --- | --- | --- | --- |
| **Finansējums no pašvaldības līdzekļiem** | **2022.g.** | **2023.g.** | **2024.g.** |
| Pabalsti  | 4 097 605 | 4 577 743 | 4 515 264 |
| Sociālo pakalpojumu sniegšana | 1 157 157 | 1 157 157 | 2 178 387 |
| Sociālais dienests | 1 603 784 | 1 996 598 | 1 938 906 |
|  **Kopā:** | **7 088 645** | **8 309 375** | **8 632 557** |

**Izmaksājamo pabalstu attīstība dinamikā**

|  |  |  |  |
| --- | --- | --- | --- |
| **Nosaukums** | **2022.gadaizpilde** | **2023.gada** **izpilde** | **2024.gada** **izpilde** |
| **GMI pabalstos izmaksātie līdzekļi** | **1 246 287** | **744 266** | **790 754** |
| **Mājokļa pabalsta izlietotie līdzekļi**  | **1 953 607** | **3 107 397** | **2 708 533** |
| **Veselības pabalsta izlietotie līdzekļi** | **526 208** | **524 019** | **466 060** |
| **Pabalsti ēdināšanai** | **103 805** | **140 152** | **118 386** |
| **Pabalsts krīzes situācijā** | **413 881** | **61 548** | **58 526** |
| **Sociālās garantijas bāreņiem un bez vecāku gādības palikušajām bērniem, audžuģimenēm**  | **612 265** | **564 627** | **624 138** |
| **Atbalsts personām ar invaliditāti vides pieejamības nodrošināšanai** | **23 443** | **37 375** | **24 810** |
| **Atbalsts Ukrainas civiliedzīvotājiem** | **1 094 010** | **852 267** | **841 974** |

**PLĀNOTĀS DARBĪBAS 2025.GADĀ**

1. Piesaistot potenciālos darba ņēmējus Dienesta un to struktūrvienību vakanta amata vietām, rīkot atvērto durvju dienu Dienestā un tā struktūrvienībās ar mērķi iepazīstināt personas/iedzīvotājus/sabiedrību ar Dienesta darbu un darba procesu.
2. Nodrošinot vides pieejamības, darba aizsardzības un epidemioloģisko drošību prasību ievērošanu. Sociālā dienesta funkcijām piemērotākās telpas apzināšana, kvalitatīva pakalpojuma sniegšanas nodrošināšanai.
3. Pilnveidot Sociālās aprūpes centrā sniegto pakalpojumu un tā kvalitāti, veicot remontdarbus un veselības punkta izveidi.
4. Sociālo pakalpojumu pieejamības apzināšana, sabiedrības informēšana par iespēju tos saņemt.
5. Sakarā ar strauju pakalpojumu attīstību un pilnveidošanu, normatīvo aktu biežu grozīšanu sociālās palīdzības saņemšanas un mājsaimniecību materiālās situācijas izvērtēšanas jautājumos ir nepieciešama racionālā darba sloga sadale starp Dienesta darbiniekiem, mazinot izdegšanas sindromu un veicinot paveiktā darba apjoma pieaugumu.
6. Arī turpmāk izmantot iespēju un pieņemt dalību Labklājības ministrijas īstenotos projektos ar mērķi stiprināt Dienesta kapacitāti un pilnveidot sociālā darba speciālistu zināšanas ar jaunām darba metodēm aprobējot tos praksē.
7. Dienesta darbības procesu optimizēšama, uzlabojot sniegto pakalpojumu pieejamību, mazinot darbinieku administratīvo slogu.
8. Veikt pārreģistrāciju Sociālo pakalpojumu sniedzēju reģistrā sociālo pakalpojumu sniedzējiem: Dienas centrs “Saskarsme”, Aprūpes mājās birojs, Nakts patversme, Patversme, Grupu dzīvokļi personām ar GRT (Šaurā ielā 26).

Vadītāja M.Gerasimova

Sagatavoja:

R.Vavilova

*rimma.vavilova@socd.lv*

*27714580*

I.Leonova

*irina.leonova@socd.lv*

*654 40917*